CELEX: 21996A0711(02)
Language: da
Date: 1996-07-11 00:00:00
Title: Administrative ordninger for handelen med tekstilvarer mellem Det Europæiske Fællesskab og Folkerepublikken Bangladesh - Verbalnoter

Avis juridique important

|

21996A0711(02)

Administrative ordninger for handelen med tekstilvarer mellem Det Europæiske Fællesskab og Folkerepublikken Bangladesh - Verbalnoter  

EF-Tidende nr. L 173 af 11/07/1996 s. 0005 - 0007

ADMINISTRATIVE ORDNINGER for handelen med tekstilvarer mellem Det Europæiske Fællesskab og Folkerepublikken Bangladesh VERBALNOTE Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Folkerepublikken Bangladeshs mission ved De Europæiske Fællesskaber at henvise til den aftale mellem Folkerepublikken Bangladesh og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, som har fundet anvendelse siden den 1. januar 1992, ændret ved brevveksling, der paraferedes den 9. oktober 1992, og yderligere forlænget ved brevveksling af 17. december 1992.Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Folkerepublikken Bangladeshs myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.Generaldirektoratet for Forbindelser med Tredjelande vil gerne benytte lejligheden til på ny at forsikre Folkerepublikken Bangladeshs mission ved De Europæiske Fællesskaber om sin mest udmærkede højagtelse.Bruxelles, . . .Bestemmelser i aftalen mellem Det Europæiske Økonomiske Fællesskab og Folkerepublikken Bangladesh om handel med tekstilvarer, paraferet i Bruxelles den 16. juli 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Folkerepublikken Bangladesh om handel med tekstilvarer, paraferet i Bruxelles den 17. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale >TABELPOSITION>VERBALNOTE Folkerepublikken Bangladeshs ambassade skal herved under henvisning til Kommissionens verbalnote nr. 020831 af 22. december 1993 over for Europa-Kommissionens Generaldirektorat for Forbindelser med Tredjelande bekræfte, at regeringen for Folkerepublikken Bangladesh er indforstået med Kommissionens forslag om til Kontrolorganet for Tekstiler at anmelde de bestemmelser i tekstilaftalen mellem Bangladesh og Fællesskabet, der er omhandlet i ovennævnte note, som administrative ordninger som omhandlet i artikel 2, stk. 17, i Uruguay-rundens tekstilaftale.Bangladeshs ambassade vil gerne benytte lejligheden til på ny at forsikre Europa-Kommissionens Generaldirektorat for Forbindelser med Tredjelande om sin mest udmærkede højagtelse.Bruxelles,. . .